**Zi de vară sânzâiană**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul zburdă azi prin tei

Răspândind miresmele,

Norii fug ca niște zmei

Înfoindu-și crestele!

Macii leagănă pe câmp

Cupe pline de nectar,

Amețiți de zborul tâmp

Fluturii dorm sub umbrar.

Sânzâienele pe deal

Farmecele își întind,

Ape curg mai în aval

Cerurile oglindind.

Se desfac aripile

Peste lanul înflorit

Înălțând cântările

Ca un tril de gângurit!

Saltă vara sus prin tei

În rochițe aurii,

Flori se leagănă-n cercei,

Iar în ochi raze zglobii.

Vântul hâtru, pătimaș

Îi scutură poalele

Alergând peste imaș

Până ce vin zorile!